**Uvodno predavanje**

* FILOZOFIJA
* filozofija – posebna vrsta znanosti
* epistemologija – filozofska disciplina koja se bavi općim problemom **znanja** i **opravdanog vjerovanja** kao sastavnog elementa znanja
* **znanstveno** znanje je primarno **deskriptivno;** znanosti daju **opis** stvarnosti – identifikacija toga kakav svijet jest
* **filozofsko** znanje je **analitičko**; primaran je zadatak **analiza**: **pojmova,** **iskaza, stavova, teorija**
  + implicira **normativnost** ili **nužnost**
* epistemologija je primarno **normativna disciplina**
* EPISTEMOLOGIJA
* epistemologija – teorija znanja (od grč. *episteme* = znanje)
* spoznajna teorija (gnoseologija)
* suvremeni znanstveni pristup razlikuje:
  + **znanje** (eng. *knowledge*) – analiza u filozofskim terminima istinitosti, vjerovanja, opravdanja
  + **spoznaja** – orijentirana na **izvor**znanja, na procese koji vode znanju
    - filozofija i epistemologija kao deskriptivna znanost
    - danas je to prvenstveno pitanje **kognitivne psihologije i kognitivne znanosti** (psihologija, informatika, lingvistika, umjetna inteligencija)
* primjereniji je naziv epistemologija
  + GLAVNA EPISTEMOLOŠKA PITANJA
* **Što je znanje?** – analiziranje i definiranje pojma znanja
* Iz čega, odnosno, **na osnovi čega znamo**? – razmatranje **izvora** znanja (iskustvom ili neovisno o iskustvu) i **načina** stjecanja znanja: percepcija, pamćenje, introspekcija, svjedočanstvo, razum; indukcija/dedukcija
* **Što možemo znati? Koji su mogući predmeti znanja?** – predmet, opseg, granice i područja znanja
* **Možemo li znati?** Je li znanje moguće? – razmatranje mogućnosti znanja: skepticizam
* **„Što je znanje?“**
* epistemolozi pokušavaju iznijeti **adekvatnu analizu i definiciju pojma znanja** ili pak pokušavaju dati adekvatan opis i objašnjenje nekih primjera znanja
  + metodizam – opisuje opće nužne uvjete i kriterije za njegovo identificiranje
  + partikularizam – polaze od pojedinačnih primjera vjerovanja koja imaju neke poželjne epistemičke karakteristike
* prema tzv. trodijelnoj /**tradicionalnoj** definiciji **znanje je opravdano istinito vjerovanje**
* **Na osnovi čega znamo?**
* razmatranje **izvora** i **načina** stjecanja znanja i opravdanog vjerovanja
* zamjećivanje, pamćenje, introspekcija, svjedočanstvo, razum
  + izravno stjecanje znanja i opravdanog vjerovanja
  + neizravno stjecanje znanja i opravdanog vjerovanja putem **zaključivanja**: dedukcijom, indukcijom, abdukcijom, razumskom intuicijom
  + inferencijsko i neinferencijsko opravdanje
* **Što možemo znati?**
* potiče razmatranja o načelnoj mogućnosti znanja
* skeptici osporavaju mogućnost i postojanje znanja odnosno opravdanog vjerovanja
* globalni vs. lokalni skepticizam
* protuskeptičke strategije: osporavaju strukturu ili doseg skeptičkih argumenata
* VRSTE ZNANJA
* s obzirom na njegov izvor:
  + (a) znanje **a posteriori** – činjenično znanje ili znanje koje se posjeduje na osnovi iskustva
  + (a1) percepcijsko (ili: perceptivno)   
    (a2) memorijsko   
    (a3) introspekcijsko   
    (a4) testimonijsko
  + (b) znanje **a priori** – znanje koje se posjeduje nezavisno od iskustva, na osnovi razumske intuicije
* procesi zaključivanja, kojima se iz jednih vjerovanja (propozicija) zaključuje na neka druga, ne sudjeluju samo u prijenosu prethodno stečenih znanja (vjerovanja), nego generiraju i nova znanja
* (c) **inferencijsko** znanje
* (d) **neinferencijsko** znanje
* s obzirom na način stjecanja:
* (e) **znanje opisom** (engl. by description)
  + znanje koje se posjeduje posredstvom nekog opisa, pri čemu je opis svaki jezični izraz forme „*x*-takav-i-takav“,
* (f) **znanje upoznavanjem** (engl. by acquaintance)
  + izravno znanje koje se posjeduje na osnovi osjetilnih podataka, pamćenja ili introspekcije
* (i) **propozicijsko (sudno) znanje**
  + znanje da nešto jest tako-i-tako ili takvo-i-takvo
  + ‘znanje da’, činjenično znanje
  + neposredan predmet te vrste znanja je propozicija
* (j) **znanje *kako* (nešto činiti).** 
  + vrste znanja izraziva je epistemičkom tvrdnjom „*S* zna *kako* vršiti radnju *r*“
  + sposobnost svrsishodne primjene stanovitih pravila i provođenja postupaka
* k) **individualno znanje**
  + individualna epistemologija
  + subjekt znanja pojedinačan entitet
* l) **kolektivno (komunalno, skupno) znanje**
  + socijalna epistemologija
  + proučava socijalne odnosno komunalne aspekte znanja
  + analizu kolektivnog znanja
* POJMOVNA ANALIZA
* epistemologija se primarno bavi analizom pojma znanja
* Što je potrebno da bismo mogli tvrditi da S zna da p?
* dominantan odgovor – tradicionalno razjašnjenje prema kojem S zna da p akko (i) p je istinito, (ii) S vjeruje da p, (iii) S ima opravdano vjerovanje da p.
* dva glavna problema pojmovne analize:
  + teško pronaći skup nužnih i dostatnih uvjeta koji će zadovoljiti različite intuicije
  + ovisi o lingvističkim (jezičnim) intuicijama koje se mogu razlikovati od društva do društva
* ISTINITOST
* nije prvenstveno epistemološki, već semantički termin
* istinitost je nužan uvjet za znanje
* teorije istinitosti:
* **korespondencijska teorija istinitosti** 
  + istinitost je korespondencija između propozicije i činjenice
  + 'Snijeg je bijel' samo akko je snijeg bijel.
* **koherencijska teorija istinitosti**
  + istinitost propozicije se sastoji u njezinoj koherenciji s drugim propozicijama unutar nekog skupa
* ISTINITOST
* **pragmatistička teorija istinitosti**
  + propozicija je istinita ako je **spoznajno korisna,** ako koristi ujedinjenju našeg iskustva
  + spoznajna korisnost je relativna dok istinitost nije
* **redundancijska teorija istinitosti**
  + za svaku propoziciju p, p je istinita akko p
  + predikati ‘istinito’ i ‘neistinito’ su suvišni, mogu se eliminirati bez gubitka značenja
  + VJEROVANJE
* vjerovanje (engl. belief, stgrč. doxa) se općenito smatra elementom znanja i jednim od njegovih nužnih uvjeta
* vjerovanja su **dispozicije**za ponašanje na stanovit način
* vjerovanje kao relacija između subjekta i propozicije
* **intencionalnost** – obilježje mentalnih stanja prema kojem su ona uvijek usmjerena na neki predmet
  + razlikovno svojstvo mentalnih stanja organizma od fizioloških
* OPRAVDANJE
* da bi istinito vjerovanje bilo znanje potrebno je da vjerovanje bude i opravdano
* opravdanje – ono što znanju daje dodatnu vrijednost koju ono posjeduje, a samo istinito vjerovanje nedostaje
* razlozi, osnova, dokazna građa
* jamstvo
* PROPOZICIJE/REČENICE
* rečenica – o pojedinačnostima
* propozicije su izražene pojedinim rečenicama koje su istinite ili neistinite
  + (1) Dva i dva su četiri.
  + (2) Two and two is four.
* ove rečenice pripadaju različitim jezicima, ali izražavaju jednu te istu stvar; one su pojedinačnosti
* **propozicije** izražavaju **apstraktne** predmete
* **propozicije su primarni nosioci istinitosne vrijednosti**, dok rečenice imaju istinitosnu vrijednost samo izvedeno: izražavajući neku propoziciju.

**Izvori vjerovanja, opravdanja i znanja**

* Standardni izvori

1. Percepcija (zamjećivanje)
2. Pamćenje (memorija)
3. Svijest (introspekcija, introspektivna svijest)
4. Razum (racionalna intuicija)
5. Svjedočanstvo
   * empirijski vs. neempirijski izvori
   * individualni vs. kolektivni izvori

* Zamjećivanje (percepcija)
* omogućuje iskustvo koje dobivamo putem 5 osjetila: vid, sluh, njuh, okus i dodir
* osjetilno iskustvo: vizualno, auditorno, olfaktorno, gustatorno, taktilno
* jedan od izvora pomoću kojeg dolazimo do najviše svojih vjerovanja/znanja o vanjskom svijetu
* percepcija je primanje informacija (propozicijskih i nepropozicijskih) o percipiranom predmetu
* **neurofiziologija** i **psihologija** – opisujuuzročne veze između predmeta percepcije i percipijenta
* **epistemologija** – **epistemička funkcija percepcije** (njezina uloga u tvorbi vjerovanja, opravdanja za vjerovanja i znanja)
* postavlja normativna pitanja:
  + Koji je epistemički status zamjedbenih vjerovanja?
  + Pod kojim uvjetima zamjećivanje proizvodi opravdano vjerovanje/znanje?
  + Koji su kriteriji pouzdanosti zamjećivanja?
* četiri važna elementa percepcije:
  + zamjetitelj (percipijent)
  + predmet zamjećivanja
  + osjetilno iskustvo
  + relacija (uzročna)
* Osnovne vrste percepcije
* **Jednostavno zamjećivanje** (simple perception): zamijetiti nešto (letimične ili nesvjesne zamjedbe)
  + dispozicija za vjerovanje i opravdanje
  + izvor samo za potencijalna vjerovanja, potencijalna opravdanja i potencijalno znanje
* **Predmetno zamjećivanje** (objectual perception): zamijetiti nešto o nečemu/kako nešto jest (npr. pravokutnost ili smeđost stola)
  + prepoznavanje/pripisivanje određenog svojstva nekom predmetu
  + obično se može ustanoviti kod djece
  + ne uključuje znanje o tome što sam predmet jest
* **Propozicijska (sudna) zamjećivanje** (propositional perception):zamijetiti da nešto jest takvo-i-takvo (npr. da je stol pravokutan).
  + pretpostavlja posjedovanje pojma predmeta kojem se pripisuje neko svojstvo
  + tvori propozicijsko perceptivno vjerovanje/znanje (“vjerujem da je stol pravokutan”)
  + proizvodi vjerovanje koje je ili istinito ili neistinito, koje može korespondirati s nekim stanjem u svijetu (u slučaju predmetnog zamjećivanja možemo govoriti o točnom ili netočnom pripisivanju jednog svojstva predmetu)
* Epistemološka pitanja
* Osigurava li nam zamjećivanje opravdano vjerovanje/znanje o vanjskom svijetu?
* Kako znamo da su naša vjerovanja o vanjskom svijetu istinita?
* epistemološki problem zamjećivanja tiče se:
  + prirode zamjedbenog iskustva i njegovog odnosa prema fizičkom svijetu – što je predmet svijesti u zamjedbenom iskustvu
  + načina na koji su vjerovanja o fizičkom svijetu opravdana na temelju takvog zamjedbenog iskustva
* Teorije percepcije
* **Percepcijski realizam** 
  + predmeti koje zamjećujemo **nezavisni** su od

(i) aktualnog zamjećivanja i/ili

(ii) zamjedbene moći zamjetitelja te zadržavaju barem neka od svojstava koja zamjećujemo da ih imaju čak i kada ih se ne zamjećuje

* + direktni i indirektni realizam
* **Percepcijski antirealizam** 
  + fenomenalizam i idealizam
  + predmeti zamjećivanja i (neka) njihova svojstva **zavisni** su od

(i) aktualnog zamjećivanja i/ili

(ii) zamjedbene moći zamjetitelja

* Percepcijski realizam
* predmet percepcije je stvarni vanjski predmet koji uzrokuje zamjedbu
* predmet zamjećivanja **neovisan** je o
  + samom **zamjetitelju** (spoznajnim moćima)
  + **procesu zamjećivanju** (aktualnom zamjećivanju)
* osnovna dilema – je li zamjedbena relacija **izravna** ili **neizravna**, odnosno jesmo li u zamjedbenom iskustvu izravno svjesni predmeta zamjećivanja i njegovih svojstava ili nismo
* Izravno vs. neizravno zamjećivanje
* *izravno zamjećivanje*: zamjetitelj P izravno zamjećuje predmet O ako P zamjećuje O bez ikojeg posrednog elementa I
  + iako nam je premet izravno dan ne znači da ne postoji mogućnost perceptivne zabune
  + do kognitivne svjesnosti predmeta nije se došlo putem zaključivanja
  + predmet koji izravno zamjećujemo ne mora postojati i imati iste kakvoće koje mu pripisujemo u trenutku kada smo ga svjesni
* *neizravno zamjećivanje*: P zamjećuje neki posredan predmet I ako P zamjećuje O samo na osnovi zamjećivanja I (zamjećivanje sebe u zrcalu)
* Direktni realizam
* izravno smo svjesni predmeta zamjećivanja i njegovih svojstava
* uzročna relacija: vanjski, fizički predmet izravno stimuliranaše osjetilne receptore
* Zadržavaju li predmeti kada ih se ne percipira neka svojstva ?
  + **naivni (zdravorazumski) direktni realizam** – zamjetitelj izravno zamjećuje predmet zamjećivanja sa svima ili svima relevantnim njegovim svojstvima koja on zadržava i kad ga se ne zamjećuje
  + **znanstveni direktni realizam –** zamjetitelj izravno zamjećuje predmet zamjećivanja sa svima ili svima relevantnim njegovim svojstvima od kojih on u okolnostima nezamjećivanja zadržava samo primarna svojstva
* *znanstveno opažanje* (zamjećivanje posredstvom opažajnih i mjernih instrumenata) ukazalo je na različitost dvaju tipova svojstava fizičkih predmeta: svojstava koja pripadaju i mikro- i makrosvijetu, te svojstava koja pripadaju samo makrosvijetu (stvarima “srednje veličine”)
* znanstveni direktni realizam polazi od razlikovanja između *primarnih i sekundarnih* svojstava (R. Boyle, I. Newton, J. Locke)
  + **primarna svojstva**:
    - intrinzične predmetima i nezavisne od subjekta zamjećivanja, pripadne i mikrosvijetu i makrosvijetu
    - fizička osnova sekundarnih kakvoća
    - veličina (broj), kretanje ili mirovanje, oblik, prostorni raspored elementarnih čestica
  + **sekundarna svojstva:**
    - zavisne o zamjedbenim moćima subjekta ili njegova aktualnog zamjećivanja predmeta, zamjetljive samo u makrosvijetu (stvari “srednje veličine”)
    - boja, miris, okus, zvuk, dodirna kakvoća
* Problemi direktnog realizma
* **perceptivne iluzije** **i halucinacije**
* štap uronjen u vodu čini nam se slomljen, priviđenja pod utjecajem narkotika ili drugih vanjskih čimbenika: npr. fatamorgana
* direktni realisti ne mogu objasniti ovu vrstu iskustva, a ne mogu zanijekati to da su iluzije i halucinacije stvarna stanja subjekta
* Zamjedbena relativnost  
  /iluzije/halucinacije

1. fizički predmet ima različite kakvoće iz različitih perspektiva ili pod različitim zamjedbenim uvjetima iako se on sam ne mijenja (npr. novčić gledan iz različitih perspektiva) – *zamjedbena relativnost*
2. svojstva koje neposredno zamjećujemo dani predmetne posjeduje – *iluzija*
3. zamjećujemo predmete i svojstva koji ne postoje – *halucinacija*

* Argument iz iluzije/halucinacije   
  (vs. direktni realizam)
* Ako zamjetitelj ne može razlikovati normalno zamjećivanje nekog materijalnog predmeta i iluzorna/halucinatorna stanja, onda normalna i iluzorna/halucinatorna stanja imaju isti sadržaj, tj. unutrašnji, izravan predmet zamjećivanja, a različit vanjski posredan predmet zamjećivanja.
* Zamjetitelj ne može razlikovati normalna i iluzorna/halucinatorna stanja.
* Dakle, normalna i iluzorna/halucinatorna stanja imaju isti sadržaj, tj. unutrašnji, izravan predmet zamjećivanja, a različit vanjski posredan predmet zamjećivanja.
* Indirektni realizam – reprezentacionalizam
* izravni predmeti naše percepcije/zamjećivanja su **ideje, reprezentacije, predodžbe**…neizravno smo svjesni fizičkih predmeta
* zamjećivanje je relacija između **zamjetitelja** i neposrednog **unutarnjeg predmeta** (ideje, reprezentacije) koja je uzrokovana fizičkim djelovanjem materijalnog predmeta koji je posredan (neizravan) predmet zamjećivanja
* indirektni realizam nema problema s argumentom iz iluzije – krivo sparivanje dvaju predmeta, izravnog i neizravnog
* Adverbijalna teorija
* sjedinjuje ideje **direktnog realizma** (zamjetitelj je izravno zamjedbeno svjestan predmeta zamjećivanja) i **indirektnog realizma** (ta svijest nije relacija između predmeta i zamjetitelja, nego **načina na koji se zamjetitelju predmet čini** (eng. *is appeared to*)
* način na koji se zamjetitelju predmet čini izraziv je načinskim prilogom (predmet vidim *četvrtasto*, ne da vidim četvrtast predmet)
* nema problema s argumentom iz iluzije/halucinacije - zamjedbeno se iskustvo ne objašnjava relacijom subjekta i fizičkog predmeta; halucinatorno iskustvo nije zapravo perceptivno iskustvo
* Percepcijski antirealizam
* predmeti zamjećivanja i (neka) njihova svojstva **zavisni** su od
  + (i) aktualnog **zamjećivanja** i/ili
  + (ii) **zamjedbene moći** zamjetitelja
* fenomenalizam i idealizam
* Fenomenalizam
* predmeti zamjećivanja su **kompleksi opažljivih svojstava**, fenomeni (pojave), kojima ne mora odgovarati ništa stvarno
* zamjećivanje je **neposredovana relacija** između fenomena i zamjetitelja, a ne između materijalnog predmeta (koji se ne zamjećuje) i zamjetitelja
* vjerovati da ispred mene postoji smeđi stol znači da imamo iskustvo kompleksa opažljivih svojstava, tj. fenomene stola
* fizički predmeti postoje toliko dugo koliko ih je moguće zamjećivati, čak i ako ih se zbiljski ne zamjećuje – oni nastavljaju postojati kao mogući predmeti iskustva
* zamjećujemo **izravno** (slaganje s direktnim realistima), ali **ne fizičke predmete** (slaganje s indirektnim realistima)
* vjerovati da fizički predmet postoji znači vjerovati da su prikladne reprezentacije **aktualne** (u prošlosti, sadašnjosti ili budućnosti) i/ili **moguće** – pod određenim ih se okolnostima može iskusiti
  + dvije pretpostavke od kojih fenomenalisti kreću:
    - Humeova pretpostavka: uzročnu relaciju možemo znati samo na osnovu iskustva
    - zdravorazumska pretpostavka: skepticizam je neistinit – očito imamo opravdana vjerovanja i znanja koja se tiču predmeta vanjskog svijeta.
  + jedino čemu imamo pristup jest osjetilno iskustvo ali ne i vanjski svijet
  + Idealizam
* predmeti zamjećivanja su samo **skupovi sadašnjih ideja**, predmet ne može postojati nezamijećen budući da postojati znači biti zamijećen (Berkeley: *esse est percipi*)
* nemamo opravdanje tvrditi da vanjski svijet postoji budući da je on za nas nespoznatljiv
* Berkeley – možemo li zamisliti fizički predmet koji postoji a da nitko na njega ne misli?
  + Ne.

**Pamćenje**  
Svijest (introspekcija)  
Svjedočanstvo

* Što je pamćenje?
* pamćenje je potencija/funkcija uma
  + sposobnost i aktivnost **pohranjivanja (pamćenja)** odnosno **reaktiviranja** **(sjećanja)** prošlih iskustava
  + sposobnost sjećanja na prošla iskustva i zadržavanja znanja koje je usvojeno u prošlosti
* pamćenje – sjećanje
  + pamćenje – sposobnost na osnovu koje se prisjećamo i pamtimo
  + sjećanje (prisjećanje) na događaje, stvari i propozicije
* **uzročna relacija** s prošlim događajima koji su zapamćeni
* Memorijska vjerovanja
* S posjeduje memorijsko vjerovanje da p u t2 akko:
  + (a) postoji vrijeme prije t2, t1, kada je S vjerovao da p
  + (b) S je vjerovao da p tijekom intervala između t1 i t2
  + (c) S-ovo vjerovanje da p između t1 i t2 je barem nekad bilo dispozicijsko (nije bilo prisutno)
  + (d) S-ovo vjerovanje da p je na prikladan način uzročno vezano za S-ovo vjerovanje da p u t1
* Teorije pamćenja
* **Memorijski realizam** – teorija prema kojoj su pamćenje i sjećanje procesi pohranjivanja i povrata informacija o stvarnim prošlim događajima, tj. o događajima koji su nezavisni od naše sposobnosti i aktivnosti pamćenja/sjećanja.
* **Memorijski antirealizam** – teorija prema kojoj je predmet pamćenja/sjećanja zavisan od sposobnosti i aktivnosti pamćenja/sjećanja
* **Skepticizam** – teza o nemogućnosti znanja/opravdanog vjerovanja o prošlosti.
* Memorijski realizam
* **DIREKTNI MEMORIJSKI REALIZAM –** predmet pamćenja i sjećanja izravno je dan našem pamćenju; pamćenje i sjećanje zasnivaju se neizravnoj i neprekinutoj uzročnoj vezi između prošlog događaja i naše memorijske svijesti.
  + predmetnam se **izravno** predstavljaputem memorije – kao da je prisutan u memoriji
  + **uzročna veza** koja vodi od zapamćenog događaja do memorijskog vjerovanja ne smije biti prekinuta
* Thomas Reid – predmet izravnog pamćenja je nešto što je u prošlosti; predmet pamćenja, koji se nalazi u prošlosti, omogućuje neposredno znanje
* PROBLEMI:
  + ne može objasniti mogućnost pogreške budući da govori o izravnoj vezi sa zapamćenim događajem
* Memorijski realizam
* **INDIREKTNI MEMORIJSKI REALIZAM** – teorijaprema kojoj stvarni prošli događaj pamtimo odnosno sjećamo ga se neizravno (indirektno), posredstvom izravnog sadašnjeg i unutarnjeg memorijskog predmeta, tj. memorijske predodžbe (reprezentacije) odnosno memorijske slike.
* sjećamo se prošlih događaja prizivanjem u pamćenje slike koja predstavlja taj događaj
* Aristotel, D. Hume, B. Russell
* PROBLEMI:
  + Pamćenje/sjećanje ne uključuje nužno sliku (nepiktorijalno pamćenje)
* **ADVERBIJALNA TEORIJA**
  + pamćenje je predstavljanje prošlog događaja s obzirom na neki njegov određeni aspekt (npr. “pamti se/sjeća se crveno”)
* Memorijski antirealizam
* **MEMORIJSKI FENOMENALIZAM** – antirealistička teorija prema kojoj su predmeti pamćenja i sjećanja kompleksi sadašnjih iskustava odnosno (re)konstrukti iz sadašnjih iskustava, a pamćenje i sjećanje (re)konstruktivni procesi
  + sjetiti se događaja znači imati prikladan skup slika koje ga predstavljaju, na osnovu kojih osoba stvara vjerovanje o događaju
  + slike nisu nužno u korelaciji s nekim stvarnim događajima
* **eliminativni memorijski fenomenalizam** – ne postoji ništa takvo kao prošlost; ne postoji ništa osim sadašnjega javljanja iskustava stanovite vrste
* **reduktivni memorijski fenomenalizam** – memorijsko iskustvo je samo kompleks sadašnjih iskustava te vrste
  + prošlost se sastoji u raspoloživosti memorijskih iskustava
* Russellova hipoteza – argument za memorijski antirealizam
* Svijet je stvoren prije pet minuta točno onakav kakav je tada bio, sa stanovništvom koje se „sjećalo“ cijele nestvarne prošlosti. (Russell, 1921)
* empirijski ekvivalentne hipoteze:
  + a) Svijet je stvoren prije pet minuta.
  + b) Svijet je stvoren prije 15 mlrd godina.
* dvije evidencijski nerazlučive hipoteze:
  + nema mogućnosti da se nađe ikakva dokazna građa koja govori prije u prilog prve tvrdnje nego u prilog druge tvrdnje
* nije moguće znanje/opravdano vjerovanje o prošlosti
* memorijski skepticizam
* Svijest (introspekcija)
* **Introspekcija** = lat. introspicere (unutarnje zamjećivanje)
* ne uključuje nužno neko djelovanje ili čin, odnosi se na to da postajemo svjesni nečega što se nalazi u našem umu
* dolazimo do znanja o samima sebi, o svojim vjerovanjima, željama, strahovima
* **SVIJEST –** unutarnja percepcija ili introspekcija, refleksija o sadržajima našeg uma
* pojam „svijesti”
  + svijest se može odnositi na stanje naše budnosti, mentalno reagiranje na okolinu
  + biti svjestan nečega – zamjećivanje nečega i razmišljanje o tome
  + svijest o našim mentalnim stanjima na način koji je intuitivno neposredan – neposredna svjesnost vlastitih mentalnih stanja
* rasprava o svijesti, u modernom smislu, počinje s Descartesom
  + *Meditacije o prvoj filozofiji*
  + svijesti daje novo značenje
  + nalazi dobre razloge da sumnja u sve osim u ono što mu je dostupno putem svijesti; svijest je evidencija njegovog vlastitog postojanja
* Teorije svijesti
* pod pretpostavkom da introspekcija proizvodi vrstu “unutarnjeg viđenja”, kako trebamo shvatiti to “viđenje”
  + DIREKTNI REALIZAM – predmet introspekcije je stvaran predmet koji se izravno introspicira
  + INDIREKTNI REALIZAM – predmet introspekcije je introspektivna slika (reprezentacija introspektivnog sadržaja)
  + ADVERBIJALNA TEORIJA – introspekcija nije relacija između svijesti i introspektivnog predmeta, nego introspektivno iskustvo koji se odvija na određen način, predmeti su određeni sadržajem i načinom introspekcije
  + Teza o povlaštenom pristupu
* **teza o nepogrešivosti svijesti**: u pogledu sadržaja svijesti ne možemo biti u krivu
  + ako vjerujem da imam glavobolju, onda imam glavobolju
* **teza o sveznajućoj svijesti**: ne možemo ne znati sadržaje svoje svijesti
* Descartes – introspekcija je preduvjet za zamjedbeno znanje
  + znanje do kojeg dolazimo putem introspekcije tvori nepogrešiv temelj nad kojim nadograđujemo naše znanje o vanjskom svijetu
* Mogućnost pogrešnih vjerovanja o našim vlastitim mentalnim stanjima
* istraživanja psihologa:
  + introspekcija nam daje pristup samo određenoj perspektivi sadržaja naših mentalnih stanja koja može biti pogrešna – protiv teze o nepogrešivosti svijesti
  + introspekcija ne daje potpuni pristup našim trenutnim mentalnim stanjima – protiv teze o sveznajućoj svijesti
* naše poznavanje vlastitih mentalnih stanja je pogrešivo i nepotpuno – ne može biti temelj za znanje o vanjskom svijetu
* Svjedočanstvo
* izvor velikog broja naših vjerovanja/znanja
* znanje o povijesti, astronomiji, fizici, kemiji, biologiji, sociologiji, znanje o vlastitom imenu…
* možemo li za svjedočanstvo reći da je **izvor opravdanih vjerovanje/znanja**
  + dok su percepcija i razum **intrapersonalan** ili individualni izvori znanja, svjedočanstvo je **interpersonalan** ili socijalni/kolektivni izvor znanja;
  + percepcija i razum su **generativni** izvori znanja (proizvode se nova vjerovanja), dok je svjedočanstvo **transmisivan** i **prezervativan** izvor znanja
* **Svjedočanstvo:** komunikacijski čin s namjerom proizvodnje vjerovanja ili koji se takvim može ili treba protumačiti
* **formalno / neformalno svjedočanstvo**
* **posvjedočitelj – svjedočanstvo – vjerovatelj**
* **Redukcionizam:** svjedočanstvo nije izvor znanja/opravdanog vjerovanja sui generis - svedivo je na neki drugi izvor ili iziskuje korekciju drugim izvorom: zamjećivanje, pamćenje)
* **Antiredukcionizam:** svjedočanstvo je izvor znanja/opravdanog vjerovanja sui generis - nije svedivo na neki drugi izvor odnosno ne iziskuje korekciju drugim izvorom
* Svjedočanstvo nije izvor znanja
* svjedočanstvo kao izvor znanja bilo je potpuno zanemareno sve do razdoblja novovjekovne filozofije
* epistemologija jest i treba biti posve usredotočena na individualnog spoznavatelja i njegove spoznajne sposobnosti
* vjerovanja koja dobivamo od drugih nose neprihvatljiv stupanj nesigurnosti – onemogućuje da ona budu opravdana i ikada postignu status znanja
* ako nemamo pravo vjerovati u svjedočanstva drugih, onda mnogo od onoga za što mislimo da znamo zapravo ne znamo
* Svjedočanstvo – sekundarni izvor znanja
* D. Hume, T. Reid – svjedočanstvu pripisuju značajnu ulogu u stjecanju znanja
* **Redukcionizam**
  + vjerovanje utemeljeno na svjedočanstvu mora proći **kritičku procjenu**, odnosno provjeru utemeljenu na ne-problematičnim, provjerenim i prihvaćenim izvorima znanja – percepciji, pamćenju i zaključivanju
  + neko testimonijsko vjerovanje je opravdano na osnovi vjerovanja da je svjedočanstvo vjerodostojno ili pouzdano (→ opravdano indukcijom iz broja prethodnih istinitih testimonijskih vjerovanja)
* Svjedočanstvo – primarni izvor znanja
* **Antiredukcionizam**
  + redukcionizam vodi u neprihvatljivi **skepticizam**; evidencija ili dokazna građa koju moramo prikupiti u prilog tuđeg iskaza nikada ne može biti potpuna i dostatna za zasnivanje znanja na svjedočanstvu
  + testimonijska su vjerovanja neinferencijski opravdana, a svjedočanstvo je temeljni izvor znanja.
  + imamo *prima facie* opravdanje da vjerujemo ono što nam drugi govori
  + *prima facie* opravdanje može biti poništeno dokaznom građom o neiskrenosti ili nepouzdanosti govornika

**Racionalna intuicija  
(razum)**

* izvori vjerovanja, opravdanja i znanja
* empirijski (iskustveni) izvori: zamjećivanje, pamćenje, introspekcija i svjedočanstvo
  + izvori empirijskog znanja – znanje a posteriori
* neempirijski (neiskustven) izvor: racionalna intuicija (razum)
  + izvor neempirijskog znanja – znanje a priori
* (1) A je veći od B
  + istinitost ovisi o relevantnim činjenicama koje se odnose na veličinu A i B
  + opravdano vjerovanje/znanje: na osnovi iskustva
* (2) Ako je A veći od B i B je veći od C, onda je A veći od C
  + istinitost ovisi o matematičkoj/logičkoj relaciji
  + opravdano vjerovanje/znanje: na osnovi racionalne intuicije (razuma)
* Racionalna intuicija
* intelektualni „zor“, ili „uvid“ u pojmovne, logičke, matematičke relacije
* izvor neempirijskih vjerovanja i znanja a priori
* osnova za prosudbu istinitosne vrijednosti analitičkih i nužno istinitih propozicija – opravdajna osnova vjerovanja i znanja a priori
* sposobnost/funkcija razuma pomoću koje se dolazi do direktnog uvida u nužna svojstva/relacije
* Racionalna intuicija
  + izravna, nediskurzivna
  + preispitiva (podložna reviziji)
  + pogrešiva (proizvodi moguće neistinita vjerovanja)

Ako je A veći od B i B je veći od C, onda je A veći od C

* Na koji se način dolazi do vjerovanja/znanja čiji je izvor racionalna intuicija?
  + jedno objašnjenje: *razumijevanjem* značenjskih/logičkih relacija
* *S* intuicijski opravdano vjeruje/zna da *p* akko*:*
  + ako *S* razumije značenje rečenice *p*, onda *S* na osnovi samog tog razumijevanja opravdano vjeruje/zna da *p,* ili*:*
  + ako *S* razumijelogičke relacije unutar *p*, onda *S* na osnovi samog tog razumijevanja opravdano vjeruje/zna da *p*

Ništa ne može istovremeno i u cijelosti biti crveno i zeleno

* + razumijemo ovu propoziciju u smislu da možemo zahvatiti svojstva na koja ukazuju riječi 'crveno' i 'zeleno', ali također razumijemo i relaciju nekompatibilnosti ili isključenja na koje navodi ostatak formulacije
  + s obzirom na ovo razumijevanje u mogućnosti smo vidjeti, zahvatiti, razumjeti na izravan i neposredovan način da propozicija ne može biti neistinita (svojstva crvenosti i zelenosti su takva da se oba ne mogu istovremeno realizirati)
  + ovaj neposredan i izravan uvid (racionalni uvid) opravdava moje prihvaćanje navedene propozicije kao istinite
* A priori/a posteriori – epistemološka podjela
* **pojam a priori**: njegov sadržaj ne potječe iz iskustva, nego je proizvod intuicije ili je urođen pojam (Descartes, Leibniz); pojam koji prethodi iskustvu i omogućuje ga (Kant).
* **urođene ideje i načela**: pojmovi i propozicije koji postoje prije rođenja, ne kao aktualno postojeći pojmovi ili načela, nego kao dispozicije koje se aktiviraju u spoznajnom procesu – koji prethode svakoj spoznaji i omogućuju je: ideje Boga, uzroka, supstancije, načela neproturječnosti, uzročnosti
* **znanje a priori** – znanje čiji su opravdajna osnova i/ili način stjecanja neovisni o iskustvu
* **znanje a posteriori** - znanje čiji su opravdajna osnova i/ili način stjecanja ovisni o iskustvu
* Negativna definicija
* **„neovisno o iskustvu“** – dokazna građa/razlozi za vjerovanje, nisu empirijskog porijekla – iskustvo je nužno samo za proizvođenje pojmova
  + problem: kaže što a priori nije, a ne što ono jest - nije dovoljno informativna
  + „neempirijska dokazna građa nije određena vrsta dokazne građe, a znanje koje se ne temelji na, ili je „neovisno o“ iskustvu nije određena vrsta znanja ništa više negoli je ne-crvena određena vrsta boje“ (Butchvarov)
* problem definiranja pojma “iskustvo”:
* iskustvo – osjetilno iskustvo koje se poistovjećuje s rezultatom djelovanja standardnih 5 osjetila
  + isključuje memoriju i introspekciju
* Pozitivna definicija
* trebala bi uključiti informativan i precizan popis izvora opravdanja a priori odnosno nužnih i dostatnih uvjeta za znanje a priori
* Npr. znanje a priori kao znanje čiji je
  + predmet propozicija čija je neistinitost nezamisliva u svim mogućim okolnostima
  + izvor vjerovanja racionalan uvid u nužna svojstva/relacije
  + izvor vjerovanja sigurnost/osjećaj da je propozicija nužna
* uvode pojam **nužnosti** kao uvjet opravdanja a priori
  + racionalna intuicija je izvor opravdanja a priori koje je neovisno o iskustvu i koje generira znanje a priori
* epistemološko pitanje o statusu racionalne intuicije (razuma) kao jednog od izvora opravdanja/znanja a priori
* odnosi li se opravdanje/znanje a priori na nužne i/ili analitičke propozicije?
* izjednačavanje
  + a priori = analitičko = nužno?
  + a posteriori = sintetičko = kontingentno?
  + Kant/Kripke, logički pozitivisti/Quine
  + je li opravdano razjasniti apriornost pozivajući se na nužnost ili analitičnost?
* Nužno/kontingentno – metafizička podjela
* primarno se tiče načina na koji je propozicija istinita ili neistinita, istinita ili neistinita s obzirom na mogućnost stanja stvari
* **mogući svijet**: skup mogućih stanja stvari; svijet kakav bi bio mogao biti da je bilo/nastupilo stanje stvari *x*
* **nužna istina**: istinita u svim mogućim svjetovima; istina čija negacija implicira proturječje – metafizička/logička nužnost
* **kontingentna istina**: istinita u barem jednom mogućem svijetu, no nije istinita ili neistinita u svim mogućim svjetovima
* **nužno istinite propozicije** 
  + Svi neženje su neoženjeni
  + Nije tako da kiša pada i ne pada
  + 2 + 2 = 4
  + Ako *p,* i ako *p* onda *q*, onda *q*
  + **kontingentne propozicije**
  + Zemlja ima satelit
  + Kiša ponekad pada u Sahari
  + standardni primjeri znanja a priori: znanje o aritmetičkim (2+2=4), geometrijskim (Sve što je četverokut je pravokutnik), pojmovnim (Sve što je crveno je obojano) i logičkim istinama (Ili kiša pada ili ne pada) – nužne istine
* Problemi
* Saul Kripke
  + termini “nužno” i “a priori” nisu sinonimi niti su koekstenzivni
  + primjeri **kontingentnih** istina koje se znaju **a priori** i **nužnih istina** koje se znaju **a posteriori**
* možemo vjerovati u neki složen logički aksiom na osnovu toga što nam je neki pouzdani logičar rekao da je aksiom valjan
* možemo vjerovati da je propozicija '2+2=4' istinita a da istovremeno nemamo na umu da je nužno istinita – ne razmišljamo o njenom modalnom statusu
  + možemo biti opravdani a priori u prihvaćanju istinitosti propozicije '2+2=4' bez da vjerujemo da je nužno istinita
* ANALITIČKO/SINTETIČKO – SEMANTIČKA PODJELA
* pokušaji da se pokaže da je znanje matematike i logike, ali i ostalih područja znanja a priori, analitičko temeljem pažljive pojmovne analize
  + Neki su oftalmolozi neženje
  + 5+7=12
  + Svi oftalmolozi su liječnici
  + Svi neženje su neoženjeni
  + Ili kiša pada ili ne pada
* analitičke propozicije – ubrajaju se logičke istine ili neistine te propozicije istinite ili neistinite na osnovi značenja svojih sastavnih termina odnosno sadržaja pojmova te njihovih međusobnih relacija
* sintetičke propozicije istinite su ili neistinite na osnovi neke relacije s činjenicama
* empiristi
  + objašnjenje opravdanja/znanja a priori uz pomoć analitičnosti
  + odbacuju postojanje racionalne intuicije
* racionalisti
  + racionalna intuicija je izvor opravdanja/znanja a priori
  + odbacuju objašnjenje opravdanja/znanja a priori uz pomoć analitičnosti
  + Kant
* propozicija je analitički istinita ako je predikat sadržan u pojmu subjekta
  + „[Analitički sudovi] budući da putem predikata ne dodaju ništa pojmu koji je subjekt već ga samo razdjeljuju na sastavne pojmove koji se ionako (iako zbrkano) pomišljaju u njemu, mogu se također nazvati eksplikativnim.”
* propozicija je sintetička ako nije analitička
  + „[Sintetički sudovi], s druge strane, pojmu subjekta dodaju predikat koji se ni na koji način ne pomišlja u subjektu i koje niti jedna analiza ne može izvesti iz njega, mogu stoga biti nazvani ampliativnim.“
* problem: mnoge propozicije koje se smatraju analitičkim istinama ne potpadaju pod Kantovu definiciju (Ako je A veći od B i B je veći od C, onda je A veći od C)
* Fregeovo shvaćanje analitičnosti
* *p* je analitička istina akko je *p* logička istina ili je *p* svediva na logičku istinu zamjenom sinonima
  + (1) “Svi neženje su neoženjeni”
  + zamjenom sinonimnih izraza (1) možemo pretvoriti u logičku istinu:
  + (1)\* “Svi neoženjeni muškarci su neoženjeni”
  + sinonimni izrazi: „neženja“ i “neoženjeni muškarci“
* prigovor Fregeovom shvaćanju analitičnosti:
  + „Sve što je crveno je obojano“ nije logička istina niti je svediva na logičku istinu zamjenom sinonimnih izraza
  + izraz „crveno“ je jednostavan pojam (ne može se rastaviti ili analizirati)
* odgovor empirista:
  + propozicija „Sve što je crveno je obojano“ može se prevesti kao „Sve što je obojano crvenom bojom je obojano“ što je logička istina
* kritika: izraz „obojano crveno bojom“ nije sinonim izraza „crveno“
  + „obojano crvenom bojom“ sadrži puno više od izraza „crveno“; sadrži dva pojma: obojano i crveno
* znanje logičkih istina koje se objašnjava pomoću analitičnosti nije informativno:
  + logičke istine mogu se znati a priori zato jer su analitičke
  + logičke istine mogu se znati a priori ili zato što su logičke istine ili zato jer su svedive na logičke istine
* Analitičnost kao jezična definicija
* razjašnjenje analitičnosti i opravdanja/znanja a priori uz pomoć jezičnih definicija:
  + *p* je analitički istinita akko je *p* istinita samo na osnovi značenja sastavnih termina
  + „Sve što je crveno je obojano“
    - istinita na osnovi značenja riječi od kojih se sastoji
    - ono što ovu rečenicu čini istinitom jest činjenica da riječi imaju značenja koja imaju
* Znanje a priori – racionalizam i empirizam
* rasprava se odvija oko sljedećih problema:
  + **statusa** znanja a priori (postoji li ili ne)
  + **strukture** znanja a priori (biti, nužnih i dostatnih uvjeta)
  + **izvora** znanja a priori (racionalne intuicije) i
  + **opsega** znanja a priori (predmeta)
* Epistemološka pitanja o statusu razuma

1. Je li moguće/postoji li znanje a priori?
2. Postoje li/imamo li pojmove a priori?
3. Ako je znanje a priori moguće, ima li ono svoje porijeklo u racionalnoj intuiciji?
4. Postoje li urođeni pojmovi i znanje?
5. Jesu li mogući sintetičke propozicije a priori?
6. Postoje li nužne sintetičke istine?
7. Je li razum epistemički primaran izvor znanja svijetu odnosno epistemički superioran u odnosu na osjetilno iskustvo?

* Racionalizam
* epistemološka teorija prema kojoj je znanje a priori moguće i to prvenstveno na području matematike i logike te pojmovne analize
* izvor je neiskustvena sposobnost proizvodnje vjerovanja –razum/um, odnosno racionalna intuicija
  + omogućuje neempirijsku upotrebu razuma, tj. njegovu primjenu u stjecanju vjerovanja i znanja o pojmovnim, logičkim i matematičkim relacijama
  + intuicija kao izvor vjerovanja/znanja koje je izravno ili neinferencijski opravdano
  + deduktivno zaključivanje kao osnova opravdanja za vjerovanja koja se deduciraju iz vjerovanja proizvedenih intuicijom – opravdana inferencijski
* racionalizam u toj općoj formi odgovara pozitivno na pitanja (i)-(iii) i (v)
  + postoji znanje a priori
  + posjedujemo pojmove a priori
  + racionalna intuicija je izvor vjerovanja/znanja a priori
  + moguće su sintetičke istine koje znamo a priori
* Platonovski racionalizam
* ideje razrađene prvenstveno u *Menonu*, ali i *Državi* i *Fedonu*
* sistematski iznio teoriju o urođenim idejama i racionalistički stav - platonički racionalizam
  + znanje je prvenstveno ili isključivo o vječnim i nepromjenjivim “idejama” koje su hipostazirani (realno postojeći) opći pojmovi – univerzalije
  + do ideja dolazimo umom – razmišljanjem, intelektualnim promatranjem
  + znanje je funkcija racionalne intuicije ideja te je *urođeno*, a manifestira se kao “sjećanje” na iskustvo ideja u predpostojanju duše - inatizam i apriorizam
* pozitivan odgovor na pitanja (i)-(iv) i (vii), a implicitno i na pitanja (v) i (vi)
* radikalni racionalizam: prvenstvo racionalne intuicije u odnosu na osjetilnu spoznaju; nepogrešivost; doseg proširuje (implicitno) i na sintetičke istine
* Aristotelovski racionalizam
* epistemološka teorija formulirana u prvenstveno *Metafizici* i *Drugoj analitici*
* izvori znanja: osjetilno iskustvo i racionalna intuicija (*nous*)
  + osjetilna spoznaja (iskustvo) rezultira indukcijom (generalizacijom) iz pojedinačnih opažanja
  + intuitivno (apriorno) spoznatljive sintetičke istine – znanstvena načela
  + prvi principi (aksiomi) – primjeri su znanja a priori; temelji deduktivnog, tj. inferencijskog opravdanja za prihvaćanje ostalih istina
* odgovara pozitivno na pitanja (i)-(iii), (v) i (vi), a na pitanje (vii) djelomično pozitivan odgovor – razlikuje između vremenskog i epistemičkog/ontološkog prvenstva
  + racionalna intuicija je epistemički, iako ne i vremenski prije osjetilnog iskustva
* Klasični racionalizam
* skupina racionalističkih, tipično inatističkih teorija znanja nastalih tijekom 17. i 18.st. – R. Descartes i G. W. Leibniz
* razum primarni izvor znanja o svijetu, a znanje a priori primarno znanje
* predmeti razuma: urođene ideje (npr. pojmovi supstancije, uzroka, Boga) i načela (npr. načela istovjetnosti, neproturječnosti, uzročnosti)
* prihvaćanje deduktivnog sistema istina, analognog matematičkom sistemu, koji uvećava naše znanje o stvarnosti
* iskustvo nije relevantno, nije potrebno i ne može pružiti sigurnost koja se zahtijeva
* proces izgradnje znanja započinje od najopćenitijih maksima:
  + načelo istovjetnosti „Što jest, jest“ (p=p)
  + načelo proturječnosti „Nemoguće je da ista stvar jest i nije“ ¬(p&¬p)
  + načelo isključenja trećeg „Svaka stvar ili jest ili nije“ (p˅¬p)
* urođena načela našeg mišljenja, tj. univerzalne i samoevidentne istine kojima nije potrebno nikakvo dokazivanje, a one same služe kao osnova opravdanja drugih propozicija
* Rene Descartes
* neposredno se nadovezuje na Platonovo razjašnjenje urođenog znanja kao znanja o idejama koje su rođenjem 'upisane' u naš razum
* tri vrste ideja: urođene, stečene (iskustvom) i izmišljene
* urođene ideje
  + apriorne su forme mišljenja; razum uslijed svoje urođene konstitucije misli na određen način; spoznajemo ih intuitivnim uvidom
  + njihov sadržaj nalazi se u samome razumu; matematičke ideje (npr. broj, crta, trokut), logičke ideje (npr. kontradikcija, nužnost), metafizičke ideje (identitet, supstancija, kauzalitet, gibanje, trajanje), ideja beskonačnog savršenstva
* Gottfried wilhelmleibniz
* ideja jedne univerzalne logičke metode pomoću koje bismo mogli ne samo sistematizirati cjelokupno postojeće znanje, već i deducirati nama nepoznate istine
* podaci koje dobivamo putem osjetila potiču ili aktiviraju ono što skriveno već postoji u nama
* “istine uma” / “istine činjenica”
  + **“**istine uma” – po svom modalnom i semantičkom statusu nužne istine; istinite su u svim mogućim svjetovima, istine čija negacija implicira proturječje
  + urođene su te se znaju a priori, tj. nezavisno od iskustva, pruža mogućnost znanstvenog dokazivanja i stjecanja drugih znanja
* klasični racionalizam pozitivno odgovara na pitanja (i)-(vii)
* jaka odnosno radikalna verzija racionalizma
  + zagovara superiornost razuma u odnosu na osjetila u nastanku znanja
  + znanje a priori je urođeno
  + znaju se a priori i analitičke i sintetičke istine
  + intuicija kao izvor i evidencijska osnova znanja a priori je nepogrešiva
* Suvremeni racionalizam
* umjereni racionalizam
* G. Bealer, L. BonJour, R. Chisholm, A. Plantinga
* zagovara postojanje apriornog znanja i/ili racionalne intuicije kao njegova izvora kao i znanje a priori o sintetičkim i nužnim istinama
* odgovara pozitivno na pitanja (i)-(iii) te (v) i (vi)
  + suvremeni racionalizam pretpostavlja da je intuicija pogrešiva – intuicijski falibilizam
* Empirizam
* epistemološka teorija koja osjetilno iskustvo smatra primarnim izvorom znanja o svijetu, a razum u njegovoj empirijskoj upotrebi njegovim sekundarnim izvorom
* empirizam općenito odgovara negativno na pitanja (i)-(vii)
  + u nekim verzijama dopušta znanje a priori ograničeno na analitičke istine, pa i na neke metafizičke sudove (npr. o postojanju Boga) pa utoliko daje pozitivan odgovor na (i)
* Klasični empirizam
* skup empirističkih teorija s kraja 17. i u 18. st., u djelima J. Lockea i D. Humea
* zagovaraju tzv. pojmovni empirizam – svi pojmovi (“ideje”) stječu se izravno ili neizravno osjetilnim iskustvom, a nikako nisu aktualno prisutni prije rođenja
* svijest o potrebi nove metode u znanostima koja bi zamijenila spekulativnu metodu aristotelovske znanosti
  + prirodne pojave moguće je opisati matematičkim relacijama
  + eksperimentalne (induktivne) metode u znanostima – cjelokupno se znanje zasniva na sustavnoj primjeni opažanja, pokusa i mjerenja
* porijeklo našeg znanja nalaze u idejama osjetilnog iskustva – “Ništa nije u razumu što već nije bilo u iskustvu”
* dopuštaju da postoji znanje a priori ali ono je ograničeno na matematičke i pojmovne relacije (ne daje uvid u činjenice o svijetu, ono samo izražava odnose među idejama)
* umjereni klasični empiristi (Locke) – naši pojmovi (prostora, vremena, supstancije i uzročnosti) nastaju kao rezultat sinteze koju razum vrši na osnovi osjetilnog materijala
* radikalni klasični empiristi (Hume) – ti se pojmovi izvode izravno iz pojedinačnih osjetilnih podataka koji ulaze u konstrukciju osjetilnog iskustva – spoznajne dispozicije
* za umjerene je klasične empiriste odgovor na pitanja (ii)-(vii) niječan, a na pitanje (i) potvrdan, dok je za radikalne odgovor na sva pitanja (i)-(vii) niječan
* John Locke
* ne postoje urođene ideje, naš je razum u trenutku rođenja prazna ploča (“tabula rasa”) ili neispisan list papira (“white paper”)
* kritika teorije urođenih ideja (tipični primjeri urođenih ideja su načelo identiteta, proturječja i isključenja trećeg)
* (1) nema ih kod djece i maloumnika
* (2) argument na osnovi sveopćeg slaganja oko tih načela nije dokaz njihove urođenosti
* (3) oko osnovnih načela uopće nema općeg slaganja
* (4) ne može se reći da su urođene ideje utisnute u duh, a da ih duh pri rođenju ili u djetinjstvu (ili kod maloumnika) nije svjestan
* (5) ako ih duh ne može spoznati, kako one onda mogu biti osnovom naše spoznaje i njome upravljati?
* (6) te ideje ne mogu biti ni implicitno prisutne jer bi onda sve ideje koje su se ikada stekle bile urođene
* (7) riječ je samo o verbalnom sporu: „urođene ideje“ su samo spoznajne moći te se tako empiristi i racionalisti zapravo slažu
* David Hume
* povukao je krajnje konzekvence empirističkog stava
* znanje a priori moguće je, ali samo unutar matematike (relacije između ideja)
* svi pojmovi, pa tako i složeni pojmovi, izvode se izravno iz pojedinačnih osjetilnih podataka
  + pojmovi supstancije i uzročnosti ne odgovaraju ničemu stvarnom jer ni supstanciju ni uzročnost ne možemo zamijetiti
* Logički empirizam
* filozofski pokret dvadesetih i tridesetih godina 20. stoljeća koji čine filozofi i znanstvenici iz Beča oko Moritza Schlicka, iz Berlina oko Hansa Reichenbacha i Velike Britanije oko Alfreda Ayera
* sve smislene izjavne rečenice podijelili su u dvije velike skupine: analitičke i sintetičke
* temeljno načelo – načelo verifikacije: sintetičke propozicije imaju značenje akko su verifikabilne ili opovrgljive na osnovi osjetilnog iskustva, dok je značenje analitičkih propozicija stvar logičkih i semantičkih relacija
* pojmovni empirizam: nema urođenih pojmova
* daju niječan odgovor na pitanja (ii)-(vii), a djelomično potvrdan na (i), ograničavajući svojevrsno znanje a priori na analitičke istine
* Suvremeni empirizam
* radikalni empirizam
  + opovrgavaju svaki racionalizam i apriorizam
  + daju niječne odgovore na pitanja (i)-(vii)
  + u najnovijim raspravama (npr. M. Devitt, P. Kitcher, P. Maddy) radikalni se empirizam ograničuje na pitanje o mogućnosti znanja a priori u području matematike i logike te argumentira u prilog njihove empirijske odnosno naturalističke rekonstrukcije
* umjereni empirizam
  + prihvaća da postoji znanje a priori, ali samo analitičkih propozicija **(**ne govore ništa o činjenicama o svijetu)
  + pozitivno odgovaraju na pitanje (i), a negativno na pitanja (ii)-(vii)
* Racionalizam/empirizam
* dva područja neslaganja
  + IZVOR ZNANJA A PRIORI
* R: izvor znanja a priori je racionalna intuicija – opravdanje znanja a priori
* E: izvor znanja a priori nije racionalna intuicija (misterioznost)
  + DOSEG ZNANJA A PRIORI
* R: postoje barem neke sintetičke/nužne istine o svijetu koje možemo znati neovisno od iskustva – znanje a priori o stvarnosti je moguće
* E: znanje a priori nekih sintetičkih/nužnih istina je moguće, ali one nisu “o svijetu” – znanje a priori o stvarnosti nije moguće

**Zaključivanje i opravdanje**

* Zaključivanje
* pitanje naravi epistemičkih procesa odgovornih za nastanak, proširivanje i konzerviranje znanja
* epistemički procesi: generativni, transmisivni, konfirmativni
* uvriježena je podjela na dvije glavne forme zaključivanja: dedukciju i indukciju
* dok se deduktivna i induktivna logika bave strukturom deduktivnih i induktivnih argumenata, epistemologija proučava indukciju i dedukciju kao epistemičke procese proizvodnje, prijenosa i potvrđivanja odnosno poništavanja opravdanja
* Dedukcija
* dedukcija je primjena deduktivnih argumenata
* argument je skup propozicija u kojima neke druge propozicije podupiru jednu propoziciju (konkluziju)
* iz određenog skupa propozicija koje su istinite, pomoću valjanih deduktivnih zaključaka izvodimo daljnje propozicije koje moraju biti istinite
* argumenti su valjani ili nevaljani na osnovi svoje forme – forma (ne sadržaj) je jamac istinitosti konkluzije
  + konkluzija mora biti istinita *ako* su premise istinite, nemoguće je da iz istinitih premisa slijedi neistininita konkluzija
  + prijenos istinitosti osiguran je formom argumenta
* tipovi valjanih argumenata: modus ponens, modus tollens, disjunktivni silogizam, hipotetički silogizam
* tipične pogreške: negacija antecedensa i afirmacija konzekvensa
* Indukcija
* indukcija
  + primjena induktivnih argumenata u zaključivanju
  + primjenjuje se u većini grana ljudskog istraživanja
  + iz istinitih premisa ne slijedi nužno istinita konkluzija
* induktivno zaključivanje
  + sadašnjost → vjerovanja o prošlosti
  + prošlosti → vjerovanja o budućnosti
  + opaženo → vjerovanja o neopažljivome
* Forme induktivnih argumenata
* enumerativna indukcija
  + *x*% opaženih labudova jesu bijeli
  + Dakle, *x*% labudova jesu bijeli
* statistička indukcija
  + *x*% opaženih labudova jesu bijeli. (*x* > 50)
  + *L* je neopaženi labud
  + *L* je bijel (član skupa bijelih labudova)
* indukcija po vjerojatnosti
  + veoma je vjerojatno da *p*
  + dakle, *p*
* hipotetička indukcija (abdukcija)
  + *o*
  + *p* [je hipoteza koja] najbolje objašnjava *o*
  + Dakle, *p*
* Dedukcija kao opravdanje
* dedukcija = konkluzivno inferencijsko opravdanje
  + znanje konkluzije = inferencijsko znanje, jer se do njega došlo zaključivanjem iz premisa
  + razlozi u deduktivnom argumentu = konkluzivni razlozi = razlozi koji daju konkluzivno opravdanje   
    = razlozi koji, ako su istiniti, jamče istinitost konkluzije/vjerovanja
  + ako je dan *R*, nije moguće da ne *p*
  + ako *S* ima *R*, *S* ne bi mogao biti u krivu u pogledu *p*
* valjan deduktivan argument:
  + istinite premise → istinita konkluzija
  + istiniti razlozi → istinito vjerovanje
* Indukcija kao opravdanje
* indukcija = nekonkluzivno inferencijsko opravdanje
  + istiniti razlozi za neko vjerovanje ne jamče istinitost vjerovanja
    - istinite (vjerojatne) premise → vjerojatna konkluzija
  + induktivni razlozi:

indiciraju istinitost vjerovanja

čine konkluziju vjerojatnom (vjerojatno istinitom)

čine konkluziju vjerojatnijom od njene alternative

* induktivni skepticizam
* Humeov problem: *opravdanje indukcije* – kako opravdati vjerovanje u pouzdanost indukcije
  + nije tako da: induktivne premise → istinite konkluzije
  + npr.: iz opaženih (prošlih, sadašnjih) pravilnosti ne možemo (deduktivno) zaključiti na (buduće, neopažene) pravilnosti
  + načelo uniformnosti – važenje tog načela ne može se opravdati ni deduktivno niti induktivno
    - deduktivno opravdanje indukcije: trivijalno, neinformativno - indukcija je po definiciji nededuktivna forma zaključivanja
    - induktivno opravdanje indukcije: pozivanje na iskustvenu dokaznu građu da bi se opravdalo zaključivanje iz iskustvene dokazne građe – cirkularnost (?)
    - vjerojatnost se ne može izjednačiti s opravdanošću
* nema neinferencijskog znanja budućnosti jer
  + (i) nema (ili još nema, neizvjesno je da će je biti) uzročne veze između predmeta i sadašnje svijesti o tom predmetu
  + (ii) jer bi tada učinak prethodio uzroku
* opravdanje
* za epistemologe je važno *epistemičko* opravdanje – opravdanje za vjerovanje koje se sastoji od epistemičkih razloga ili dokazne građe
  + moralno opravdanje
  + prudencijsko opravdanje
* da bi osoba koja vjeruje u istinitu propoziciju ujedno bila u posjedu *znanja*, ona mora imati *opravdanje* (razloge, osnovu, dokaznu građu, jamstvo) za to vjerovanje
* dokazna građa (eng. *evidence*)
  + *juridički* pojam: uključuje fizičke predmete i događaje
  + *filozofski* pojam: iskustva, mentalna stanja (npr. vjerovanja) ili same propozicije u koje se vjeruje
  + **epistemičko opravdanje**
  + imati opravdanje = imati dokaznu građu (neka iskustvena stanja) ili razlog za vjerovanje
    - imati *pravo* vjerovati, zaključivati na nešto *s pravom* / imati razložno, opravdano, vjerovanje, imati pouzdan *izvor* vjerovanja, čvrstu *osnovu* vjerovanja
  + vodi *istini* ili po svojoj strukturi može dovesti do nje
  + ukazuje na *istinitost* vjerovanja – istinita vjerovanja moraju biti potkrijepljena *dobrim razlozima*
  + ono što od istinitog vjerovanja tvori/konstituira znanje
    - opravdanje kao nužan uvjet znanja – trodijelna analiza znanja
  + bezinteresno – njegova je svrha sámo znanje (vs. prudencijsko, juridičko)
* Neinferencijsko i inferencijsko opravdanje
* neinferencijsko opravdanje (engl. *non-inferential justification*)
  + zasniva se na nekom od izvora vjerovanja i znanja bez posredovanja nekog vjerovanja iz kojega bi se zaključivalo na vjerovanje koje se opravdava
  + izvori: percepcija, memorija, introspekcija, racionalna intuicija, svjedočanstvo – osnove opravdanja za vjerovanja
  + uključuje svjesno navođenje mentalno dostupne *opravdajne osnove* kao razloga za vjerovanje (»na osnovi toga što sam to vidio«, »na osnovi intuitivnog shvaćanja toga« i sl.)
  + kauzalno objašnjenje od strane nekog *pripisivača znanja* tom subjektu (“zato što je *S-*ovovjerovanje da *p* uzrokovano perceptivnim, … procesom *x* koji redovito proizvodi istinita vjerovanja”)
* Neinferencijsko i inferencijsko opravdanje
* inferencijsko je opravdanje (engl. *inferential justification*)
  + opravdanje koje nastaje na osnovi nekog zaključivanja tj. kao izvođenje opravdanja za neko vjerovanje iz jednog ili više vjerovanja
  + glavni faktor prijenosa i proširenja znanja/opravdanog vjerovanja
* inferencijsko opravdanje tipično se izvodi putem dedukcije, indukcije
* Imati opravdano vjerovanje/imati opravdanje vjerovati
* *imati opravdano vjerovanje* = opravdano vjerovati
  + doksastičko opravdanje – kao svojstvo aktualno posjedovanih vjerovanja (aktualna opravdanost)
  + *imati opravdanje vjerovati*
  + situacijsko opravdanje
  + zasniva se na informacijskoj situaciji – situacija uključuje ne samo ono što netko opaža nego i nečija *pozadinska vjerovanja* i *znanje*
  + može se imati opravdanje vjerovati, a da se uopće ne vjeruje
* nema doksastičkog opravdanja bez situacijskog opravdanja, ali bez doksastičkog opravdanja nema opravdanih vjerovanja, koja nas čine racionalnim bićima
* Agrippina trilema – problem epistemičkog regresa
* oslanja se na princip epistemologije da niti jedno vjerovanje ne smijemo prihvatiti bez razloga
* Načelo epistemičkog regresa
  + izvođenje inferencijskog opravdanja proizvodi epistemički regres – serijsko izvođenje inferencijskog opravdanja za vjerovanje koje se opravdava
* S zaključuje na/vjeruje da p1 na osnovi toga što S vjeruje da p2
* S zaključuje na/vjeruje da p2 na osnovi toga što S vjeruje da p3
* S zaključuje na/vjeruje da p3 na osnovi toga što S vjeruje da p4

….

* S zaključuje na/vjeruje da pn na osnovi toga što S vjeruje da pn+1
  + epistemički regres može se
* 1) zaustaviti u neopravdanom vjerovanju (dogmatizam)
  + ako se vjerovanje koje se opravdava zasniva na neopravdanom vjerovanju, onda ono nije inferencijski opravdano (*antidogmatizam*)
* 2) nastaviti u beskonačnost
  + ni u jednom koraku tog regresa vjerovanje koje se opravdava nije opravdano
  + ako vjerovanje koje se opravdava nije opravdano ni u jednom koraku epistemičkog regresa, onda ono uopće nije inferencijski opravdano (*finitizam*)
* 3) vratiti na vjerovanje koje se opravdava
  + vjerovanje koje se opravdava opravdava se samim sobom
  + ako vjerovanje koje se opravdava opravdava samim sebom, ono nije inferencijski opravdano (*načelo poročnog kruga*)
* Agrippini argumenti ad infinitum, iz hipoteze i iz cirkularnosti tvore takozvanu “Agrippinu trilemu”
* nastoji se pokazati da opravdano vjerovanje nije moguće
  + niti jedno od vjerovanja koja imamo ne može zadovoljiti princip da nijedno vjerovanje ne smijemo bezrazložno prihvatiti te trebamo odustati od svih svojih vjerovanja
* možemo imati psihološku potrebu da u nešto vjerujemo, međutim, epistemološki ne smijemo ni u što vjerovati
* Skeptička konkluzija
  + Inferencijsko opravdanje nije moguće
  + budući da zbog nepouzdanosti naših osjetila i našeg razuma nije moguće ni neinferencijsko opravdanje – izravno opravadanje na osnovi iskustvene dokazne građe ili intuicije – uopće nije moguće opravdanje za vjerovanje.
  + ako nije moguće opravdanje za vjerovanje, onda nije moguće ni znanje
* Neskeptička rješenja problema regresa
* epistemički regres niz je neponavljajućih epistemičkih razloga koji zaustavlja u temeljnim, neinferencijski opravdanim vjerovanjima – **fundacionalizam**
* epistemički regres je nelinearno povezan skup epistemičkih razloga („mreža vjerovanja“) – **koherentizam**
* epistemički regres je beskonačan niz neponavljajućih epistemičkih razloga– **infinitizam**

**Teorije epistemičkog opravdanja**

* Epistemički problem regresa
* nijedno vjerovanje ne smijemo prihvatiti bez razloga
* S zaključuje na/vjeruje da p1 na osnovi toga što S vjeruje da p2
* S zaključuje na/vjeruje da p2 na osnovi toga što S vjeruje da p3
* S zaključuje na/vjeruje da p3 na osnovi toga što S vjeruje da p4

….

* S zaključuje na/vjeruje da pn na osnovi toga što S vjeruje da pn+1
* Četiri moguća ishoda regresa

1. lanac opravdanja završava u vjerovanju koje samo nije opravdano
   * početno vjerovanje nije opravdano
   * **skepticizam** – nijedno vjerovanje nikada nije opravdano
2. lanac opravdanja nastavlja se u beskonačnost – **infinitizam** 
   * može li se opravdanje u beskonačnost zaista izvesti
     + ljudska bića s ograničenim umom ne mogu proizvesti beskonačno mnogo vjerovanja
   * čak i pod pretpostavkom logičke i psihološke mogućnosti opravdanja u beskonačnost i dalje je potrebno da određeno vjerovanje bude opravdano i da ono ne ovisi o nekom drugom vjerovanju
   * kod beskonačnog opravdavajućeg lanca možemo govoriti samo o provizornom opravdanju – vodi u skepticizam
3. lanac opravdanja vraća se na početno vjerovanje – cirkularno opravdanje
   * pod pretpostavkom cirkularnosti nijedno vjerovanje nije opravdano – skepticizam
   * **koherentizam**
4. lanac opravdanja završava u temeljnim, neinferencijski opravdanim vjerovanjima – **fundacionalizam** 
   * na temeljnim vjerovanjima počiva opravdanje svih ostalih vjerovanja

* problem regresa: razlog za fundacionalizam
* Fundacionalizam
* struktura sustava opravdanih vjerovanja (piramida):
  + temeljna vjerovanja
    - čine temelj cjelokupnog sustava vjerovanja
    - opravdavana su ***neinferencijski***, neovisno o ostalim vjerovanjima (nedoksastičko opravdanje)
    - zaustavljaju regres
  + netemeljna vjerovanja
    - čine nadogradnju nad temeljnim vjerovanjima
    - opravdanje duguju temeljnim vjerovanjima
* Zadatak fundacionalizma
* objasniti:
  + Koja vjerovanja čine temeljna vjerovanja?
  + Na koji su način temeljna vjerovanja opravdana?
  + Na koji se način prenosi opravdanje s temeljnih vjerovanja na vjerovanja nadogradnje?
* Koja vjerovanja čine temeljna vjerovanja?
* klasični fundacionalizam (Descartes, Locke)
  + neinferencijski opravdana vjerovanja su ona koja su nedvojbena, nepogrešiva, sigurna
  + “Postojim”, “Osjećam bol”
  + osjetilno iskustvo, introspektivna stanja (osjećaji, misli) samoevidentne istine – izravno smo ih svjesni
  + problem:
    - temelj nije dostatan za opravdanje cjelokupne nadogradnje
* umjereni fundacionalizam
  + u temeljna vjerovanja ulaze i perceptivna i memorijska vjerovanja
  + takva vjerovanja nisu nedvojbena, nepogrešiva, sigurna
  + Na koji su način temeljna vjerovanja opravdana?

temeljna vjerovanja većinom su kontingentno istinita

* ako ta vjerovanja služe kao opravdanje za sva ostala vjerovanja, onda treba postojati razlog zašto ih smatramo istinitima
* čini se nemogućim da postoji takav razlog kojim se istovremeno ne poziva na neke premise koje i same zahtijevaju opravdanje – gube status temeljnih vjerovanja
  + ili imaju status za koji je potrebno ponuditi objašnjenje
  + ili su samoopravdana (self-justified)
  + svako je samoopravdano vjerovanje ili već opravdano ili nije opravdano
    - ako je već opravdano, onda ne može opravdati samo sebe jer je već opravdano
    - ako nije opravdano, onda ne može opravdati samo sebe jer vjerovanje koje nije opravdano ne može prenijeti opravdanje na neko drugo vjerovanje ili na sebe
    - vjerovanje ne može pružiti opravdanje samom sebi (nerefleksivnost)
* odgovor: temeljna vjerovanja opravdana su nedoksastičkim putem (iskustvom)
* Prijenos opravdanja
* klasični fundacionalizam
  + vjerovanja nadogradnje deduciraju se iz temeljnih vjerovanja
  + problem: nema dovoljno onih vjerovanja koja se mogu deducirati
* umjereni fundacionalizam
  + vjerovanja nadogradnje opravdavaju se i putem ostalih vrsta izvođenja (induktivnim zaključivanjem)
* Problem nedoksastičkog opravdanja
* Donald Davidson: “The Coherence Theory of Truth and Knowledge”, 1983
* dovodi u pitanje temeljnu fundacionalističku postavku – postojanja nedoksastičkog opravdanja (opravdanje koje nema svoj izvor u drugim vjerovanjima već u osjetilnom iskustvu)
  + ako prihvatimo fundacionalističko opravdanje, ne možemo provjeriti istinitost naših vjerovanja uspoređujući ih s iskustvom
  + takva se provjera uvijek vrši pozivanjem na ostala vjerovanja
  + ako se ne možemo pozivati na ostala vjerovanja, onda je jedini način da “izađemo iz naših glava”
* Sellars – “mit danosti”
* “Empiricism and Philosophy of Mind”, 1963
* protiv ideje da perceptivno iskustvo može opravdati perceptivna vjerovanja
* “danost” – “ono što omogućuje neinferencijsko opravdanje”
  + vjerovanje “Ispred mene se nalazi crveni pravokutnik” opravdano je time što sam neposredno, putem iskustva upoznata s crvenim pravokutnim oblikom
  + na koji način zahvaćamo (razumijemo) ono što nam je dano putem iskustva?
    - ono što zahvaćamo propozicijskog je karaktera
      * nije jasno zašto u tom slučaju nije potrebno opravdanje
    - ono što zahvaćamo nije propozicijskog karaktera
      * u ovom slučaju nije potrebno opravdanje, ali ono onda ne može tvoriti opravdanje za naša vjerovanja
* Koherentizam
* novija filozofska teorija opravdanja – alternativa fundacionalizmu
* ne postoje temeljna vjerovanja
* sve je opravdanje ***inferencijsko*** 
  + nema neposrednog odnosno neinferencijskog opravdanja
* opravdanje vjerovanja zasniva se na njegovoj ***koherenciji*** s ostalim vjerovanjima unutar nekog obuhvatnog skupa vjerovanja
  + koherencija je dovoljna za opravdanje
* Neurathova metafora broda
* problem regresa → cirkularnost
  + rješenje: odbacuju linearno opravdanje te uvode **holističko** opravdanje – vjerovanja se opravdavaju međusobnom potporom u mreži vjerovanja
* Definiranje pojma *koherencije*
* (i) formalna *neproturječnost* (konzistencija) unutar skupa vjerovanja
  + isključuje mnoga opravdana vjerovanja za koja se ne može pokazati da nisu u proturječju s drugim vjerovanjima
  + moguće je da se dva proturječna vjerovanja ujedno i opravdana (paradoks lutrije)
* (ii) međusobno *povlačenje* vjerovanja
  + na taj je način moguće učiniti koherentnim bilo koji sustav vjerovanja
* (iii) uzajamno *eksplanatorno* slaganje između vjerovanja
  + postoje vjerovanja koja su opravdana, a koja niti objašnjavaju niti su objašnjena drugim vjerovanjima
* konzistentnost, povlačenje i eksplanatorno slaganje nisu nužni uvjeti za opravdanje
* problem izolacije
* vjerovanje je opravdano ako je dio koherentnog sustava vjerovanja – koherencija je jedina odrednica opravdanja
  + kontingentna, empirijska vjerovanja mogu biti opravdana u odsutnosti bilo kakvog informacijskog inputa iz vanjskog svijeta
  + ne postoji razlog da smatramo da naša vjerovanja vjerno opisuju način na koji svijet jest (da su istinita)
* odgovor: umjereni koherentizam uvodi opažanje kao sastavnicu opravdanja
  + vjerovanje je opravdano ako je dio koherentnog skupa vjerovanja uključujući mogućnost opažajne provjere
* problem: umjereni koherentizam klizi u oblik fundacionalizma
* danas je vrlo malo zagovornika klasičnog koherentizma kojemu je ova kritika i upućena
* Prigovor iz alternatvnih koherentnih sustava
* koherentizam dopušta mogućnost da istovremeno stvorimo nebrojeno mnogo savršeno koherentnih teorija (sustava vjerovanja) koje su međusobno nekonzistentne
* dakle, svi ti alternativni sustavi jednako su opravdani
  + zasigurno svi sustavi nisu opravdani
* odgovor: pozivanje na opažanje
  + opažanje se uvodi kao nužan uvjet epistemičkog opravdanja
* koherentizan isključuje mogućnost da nas opravdanje vodi istini
  + ako koherencija nije pouzdan vodič k istini, kako onda ona može biti temelj epistemičkog opravdanja?
* Zahtjev za metaopravdanjem
* od koherentista se zahtijeva da ponude razloge (metaopravdanje) na osnovu kojih smatraju da će nas prihvaćanje vjerovanja u skladu s koherentističkom teorijom vrlo vjerojatno voditi formiranju vjerovanja koje je istinito
* metaopravdanje
  + empirijsko – takvo bi objašnjenje uključivalo pozivanje na koherenciju, što bi dovelo do cirkularnosti
  + a priori – jedino moguće rješenje (BonJour)
* Kontekstualizam
* odbacuje:
  + postojanje temeljnih vjerovanja u fundacionalističkom smislu
  + sama koherencija nije dostatna za opravdanje
* naglašavaju ulogu epistemičkog **konteksta** u opravdanju vjerovanja
* kontekstualno temeljna vjerovanja – zaustavljaju regres
  + nisu ni inferencijski niti neinferencijski opravdana, ali u danom kontekstu opravdavaju ostala vjerovanja
  + ona vjerovanja za koja se ne zahtijeva iznošenje razloga u tom kontekstu
* Infinitizam
* Peter Klein
* opravdanje čini beskonačan niz neponavljajućih razloga
* infinitističko rješenje problema epistemičkog regresa: regres se nastavlja u beskonačnost
* beskonačni regres ne implicira skepticizam
* za opravdanje nije potrebno da subjekt prođe kroz sve etape tog regresa, dovoljno je da postoji potencijalno beskonačan lanac opravdača